1992-YILDA DAVLATGA QORA VA RANGLI METALL PARChALARI HAMDA ChIQINDILARINI YETKAZIB BERISh (TAYYORLASh VA TOPShIRISh) BO‘YIChA DAVLAT BUYuRTMASINI TASDIQLASh TO‘FRISIDA

O‘zbekiston Respublikasi xalq xo‘jaligida qora va rangli metall parchalari hamda chiqindilaridan foydalanishning alohida ahamiyatga ega ekanligini nazarda tutib hamda hamdo‘stlikdagi davlatlar bilan metall mahsulotlari ayirboshlash maqsadida O‘zbekiston Respublikasi Vazirlar Mahkamasi qaror qiladi:
 1. 1992-yilda davlatga qora va rangli metall parchalari hamda chiqindilarini yetkazib berish (tayyorlash va topshirish) bo‘yicha Davlat buyurtmasi 1, 2-ilovalarga* muvofiq tasdiqlansin.
 2. Vazirliklar, idoralar, davlat qo‘mitalari, davlat konsernlari, korxona va birlashmalar, shuningdek, Qoraqalpog‘iston Respublikasi Vazirlar Kengashi, viloyat ijroqo‘mlari va Toshkent shahar ijroiya qo‘mitasi metall parchalari va chiqindilarini yetkazib berish yuzasidan davlat buyurtmasini o‘z tashkilotlari bo‘yicha taqsimlashni “Uzkoopvtormet” respublika kooperativ birlashmasiga o‘n kundan kechikmasdan topshirsin.
 3. “Uzkoopvtormet” RKB (o‘rtoq M.F. Foziyev)ga bir oy muddat ichida respublika tashkilotlari bilan 1992-yil uchun shartnomalar tuzishni tugallash topshirilsin.
 4. “Uzkoopvtormet” RKB davlat buyurtmasi bo‘yicha metall parchalari topshirganlar bilan shu yilning har choragida kelishilgan narx asosida, metall parchalarini buyurtmadan ortiqcha topshirganlar bilan esa shartnomaviy narx asosida hisob-kitob qilsin.
 5. O‘zbekiston Respublikasi Moddiy-texnika ta’minoti davlat kooperativ qo‘mitasi (o‘rtoq M.M. Mirayubov) va O‘zbekiston metallurgiya zavodi (o‘rtoq A.M. Anoxin) “Uzkoopvtormet” RKB bilan qora va rangli metallar parchalari hamda chiqindilari topshirish yuzasidan shartnoma tuzgan iste’molchilar bilangina metall prokati yetkazib berish bo‘yicha shartnomalar tuzishni ta’minlasinlar.
 6. Birlashma, korxona va boshqa tashkilotlar tomonidan metall chiqindilarini O‘zbekiston Respublikasi Vazirlar Mahkamasining ruxsatisiz boshqa respublikalarga berish, ayirboshlash, sotish, shuningdek, eksport qilish taqiqlansin.